# Priručnik za GwenView

Orelijen
Gato

    aurelien.gateau@free.fr

Kristofer
Martin

    chrsmrtn@debian.org

Anri
de Valans

    hdevalence@gmail.com

Zoran
Olujić

    olujicz@gmail.com

prevod
2005
Orelijen Gato
2008
Anri de Valans
21. 8. 2005.
1.2.92

GwenView je prikazivač slika za KDE.

KDE
slika
prikazivač
umetnik
fotografija
slika

## Uvod

### Šta je GwenView

GwenView je brz i jednostavan prikazivač slika za KDE.

GwenView radi u tri osnovna režima: pregled, prikaz i preko celog ekrana. U režimu pregleda krećete se kroz slike na računaru predstavljene sličicama, u režimu prikaza gledate slike jednu po jednu, a u režimu preko celog ekrana možete imati brze slajdšoue.

Učitavanjem slika rukuje biblioteka Qt, pa GwenView podržava sve formate slika koje podržava instalacija Qt‑a na sistemu. GwenView ispravno prikazuje slike sa alfa‑kanalom (providne) kao i animacije.

GwenView podržava prikazivanje i uređivanje EXIF komentara u JPEG slikama, te JPEG transformacije bez gubitaka poput rotacije i odraza u ogledalu.

## Sučelje

### Postupci nad slikama

GwenView ima nekoliko mogućnosti dostupnih u svim režimima, pregleda, prikaza i celog ekrana. GwenView može da izvršava osnovne izmene na slikama.

- Rotiranje: rotira sliku ili ulevo ili udesno, u zavisnosti da li uradite CtrlR Uređivanje Rotiraj udesno ili CtrlL Uređivanje Rotiraj ulevo

- Uređivanje U ogledalu : reflektuje sliku preko vertikalne ose, kao odraz u ogledalu.

- Uređivanje Prevrni : reflektuje sliku preko horizontalne ose (postavlja je naopačke).

- Uređivanje Promeni veličinu : smanjuje ili uvećava sliku. Imajte na umu da ukoliko sliku uvećate, može postati mutna ili nazubljena.

- Uređivanje Opseci : izbacite delove slike koje ne želite.

### Režim pregleda

U režimu pregleda možete lako da se krećete kroz fajlove i fascikle. Prozor za pregled prikazuje sličice slika u trenutnoj fascikli, kao i u potfasciklama.

Snimak režima pregleda

Nadnošenjem miša nad sliku pozivaju se dugmad za rotiranje i prikaz preko celog ekrana. Klikom na sliku prelazi se u režim prikaza. Bočna traka na desnoj strani podrazumevano nije prisutna, ali se može pozvati preko F11 Prikaz Bočna traka ili dugmetom Bočna traka. Dok je bočna traka uključena, ova ista stavka menija i dugme će je ukloniti. Klizač dole desno omogućava vam da promenite veličinu sličica. Takođe, možete filtrirati slike po imenu fajla kroz polje na dnu levo. Traka alatki (levo) javlja se i u režimu pregleda i u režimu prikaza, i sadrži najčešće korišćene radnje.

- Pregled: prebacuje u režim pregleda.

- Prikaz: prebacuje u režim prikaza.

- Ceo ekran: prebacuje u režim preko celog ekrana.

- Idi na prethodnu sliku: klikom na ovo dugme odlazite na prethodnu sliku u fascikli.

- Idi na sledeću sliku: klikom na ovo dugme odlazite na sledeću sliku u fascikli.

- Rotiraj ulevo, Rotiraj udesno: kao što je objašnjeno u postupcima nad slikama.

- Bočna traka: prikazuje ili sakriva bočnu traku (desno) sa podacima o trenutnoj slici.

### Režim prikaza

U režimu prikaza gleda se slika po slika. Na dnu se nalazi traka sličica, kojom se pomerate kroz slike u trenutnoj fascikli. Traka sličica se može minimizovati klikom na istoimeno dugme; naredni klik obnavlja traku.

Snimak režima prikaza

Klizač na dnu desno upravlja uveličanjem slike. Dugmad Uklopi veličinu i Stvarna veličina odmah pored klizača uveličanja daju dva prepodešena nivoa uveličanja. Dugme Uklopi veličinu uveličava trenutnu sliku tako da se uklopi u veličinu prozora, a Stvarna veličina postavlja na stvarnu veličinu u pikselima.

GwenView možete pokrenuti direktno u režimu prikaza iz kontekstnog menija nekog drugog programa (npr. opcija Otvori pomoću) ili iz komandne linije sa slikom kao argumentom.

### Režim celog ekrana

Režim celog ekrana prikazuje slajdšou slika. Pristupate mu klikom na dugme koje se pojavi kada nadnesete pokazivač miša nad sličicu u režimu pregleda, klikom na dugme Ceo ekran na traci alatki, ili pomoću CtrlShiftF Prikaz Preko celog ekrana .

Snimak režima celog ekrana

Gornja traka će se automatski sakriti. Da bi se prikazala, samo pomerite pokazivač miša na vrh ekrana, i tada se neće sakriti sve dok pokazivač stoji nad njom. Većina dugmadi na traci ista su kao i ona na traci alatki u režimima pregleda ili prikaza, osim dugmeta Napusti ceo ekran, koje vas vraća u prozor GwenViewa, Pokreni slajdšou/Zaustavi slajdšou, i Podesi režim celog ekrana koje poziva mali dijalog postavki u kojem lako i brzo možete podesiti slajdšou. Kontrole za slajdšou su:

- Klizač Interval: određuje koliko dugo će GwenView pokazivati jednu sliku pre nego što pređe na sledeću.

- Ukoliko je kućica Ponavljanje popunjena, kada slajdšou dođe do kraja nastaviće od početka umesto da se zaustavi.

- Ukoliko je kućica Nasumično popunjena, slike će se prikazivati nasumičnim umesto аbecednim redosledom.

Takođe u gornjoj traci je i oblast koja pokazuje druge slike u trenutnoj fascikli. Slika na koju se klikne biće prikazana.

## Saveti

### Korišćenje miša

#### Paniranje mišem

- Dok držite levo dugme miša nad slikom možete je klizati.

- Točkić miša će klizati sliku nagore i nadole.

#### Uveličavanje mišem

- Klikom na srednje dugme miša uključuje se i isključuje automatsko uveličavanje slike.

- Dok držite taster Ctrl, sliku možete uveličavati i umanjivati točkićem miša ili levim klikom (uveličavanje) i desnim klikom (umanjivanje).

- Točkić miša uz držanje tastera Alt klizaće sliku vodoravno.

#### Pregledanje mišem

- Kada ste u režimu pregledanja, kliknite na sliku da se prebacite u režim prikaza i detaljnije je pogledate.

- U režimu pregleda, točkić miša kliza nagore i nadole područje sličica.

- Ukoliko je opcija Ponašanje točkića miša: pod Podešavanje Podesi GwenView... postavljena na Pregledanje, obrtanjem točkića miša u režimu prikaza pomerate se kroz slike u fascikli.

### Sveze tastera

GwenView dolazi sa nizom prečica sa tastature, koje se sve mogu pogledati i promeniti izborom Podešavanje Podesi prečice.... U prozorima fajlova i fascikli normalno funkcionišu sve standardne KDE prečice, osim ako ih ručno ne promenite.

Neke od najkorisnijih podrazumevanih prečica:

- Space: prikazuje sledeću sliku u fascikli.

- Backspace: prikazuje prethodnu sliku u fascikli.

- AltGore: prebacuje u roditeljsku fasciklu trenutne fascikle.

- CtrlShiftF: prebacuje preko celog ekrana.

- Esc: izlazi sa celog ekrana.

- CtrlM: prikazuje ili sakriva traku menija.

- CtrlB: prikazuje ili sakriva traku sličica.

- F11: prikazuje ili sakriva bočnu traku.

- F6: omogućava uređivanje trake lokacije, tako da možete neposredno uneti putanju do fajla. Standardnu traku lokacije možete vratiti klikom na strelicu sa desne strane.

- CtrlR: rotira sliku udesno.

- CtrlL: rotira sliku ulevo.

- CtrlS: upisuje sve izmene učinjene nad slikom.

- Delete: Premešta sliku u smeće.

- ShiftDelete: trajno briše sliku sa diska. Pazite, ova radnja se ne može opozvati.

- CtrlP: štampa sliku.

- CtrlO: otvara sliku putem standardnog dijaloga za izbor fajlova.