# Priručnik za Zmajev plejer

Majk
Dil

    madpenguin8@yahoo.com

Ijan
Monro

    imonroe@kde.org

Dragan
Pantelić

    falcon-10@gmx.de

prevod
2004
Majk Dil
2007
Ijan Monro
&FDLNotice;
21. 10. 2010.
2.0 (KDE 4.5)

Zmajev plejer je jednostavan video plejer za KDE.

KDE
Zmajev plejer
Phonon
zmaj
plejer
Zmajev plejer
video
multimedija

## Uvod

Snimak ekrana Zmajevog plejera.
Snimak ekrana.

Zmajev plejer je jednostavan medija plejer nad tehnologijom Phonona. Bez suvišnih ukrasa i nenametljiv, odličan je za puštanje DVD‑ova i video fajlova.

## Izbor medijuma

Ako pokrenete Zmajev plejer preko pokretača programa, ili izaberete Pusti medij (CtrlO) na traci alatki ili iz menija, dobićete sledeći prozor:

Puštanje medijuma.
Puštanje medijuma.

Video fajl se može pustiti na tri načina:

Pusti fajl otvara fajl dijalog u kojem možete izabrati fajl za puštanje.

Pusti disk za puštanje CD‑a ili DVD‑a.

Dvokliknite na stavku u listi puštanja nedavno otvaranih fajlova da je pustite. Kontekstni meni liste puštanja nudi radnje za uklanjanje izabrane stavke ili čišćenje cele liste. Svaki fajl koji pustite automatski se dodaje na ovu listu.

## Mogućnosti

Režim preko celog ekrana

  Tokom puštanja filma možete preći u režim preko celog ekrana, gde se film razvlači preko celog monitora. U ovom režimu, pomeranjem miša pozivate traku alatki na vrhu ekrana. Režim preko celog ekrana smenjuje se kroz meni Podešavanje, radnju na traci alatki, dvoklikom na video ili prečicom F.

Video postavke

  Ova radnja iz menija Podešavanje služi za štelovanje osvetljaja, kontrasta, nijansi i zasićenja. Ove postavke skladište se zajedno sa položajem puštanja za svaki video fajl, tako da možete nastaviti puštanje sa izabranim postavkama na mestu gde ste ranije stali.

Navigacija

  Prečica PgUp prebacuje puštanje 10% unapred, a PgDown 10% unazad. Upotrebite Podešavanje Uključi/isključi meni (R) za prebacivanje na video meni i biranje drugog poglavlja za puštanje. Pusti Pauziraj i Pusti Pusti (Space) služe za pauziranje i nastavljanje puštanja učitanog filma. Pusti Zaustavi (S) zaustavlja puštanje. Na prethodno ili sledeće poglavlja prelazite izborom Prethodno poglavlje (,) ili Sledeće poglavlje (.) iz menija Pusti.

Upravljanje jačinom zvuka

  Ako puštate filmove uz skrivenu traku alatki, možete koristiti prečicu M za ukidanje i vraćanje zvuka, a prečicu V za smenjivanje prikaza klizača jačine na desnoj strani slike.

Podešavanje Proporcija

  Iz ovog menija možete izabrati proporciju filma tokom puštanja. Proporcija je odnos širine i visine slike.

Titlovi i Audio kanali

  Ove stavke menija Podešavanje aktivne su ako trenutno puštani film ima nekih titlova ili dopunskih audio kanala (npr. na različitim jezicima). Nekad treba sačekati nekoliko sekundi od početka puštanja da bi titlovi ili audio kanali postali dostupni.

## Zasluge i licenca

Zmajev plejer

© 2004, Maks Hauel max.howell@methylblue.com.

© 2007, Ijan Monro imonroe@kde.org.

© 2004, Majk Dil madpenguin8@yahoo.com.

© 2007, Ijan Monro imonroe@dragonplayer.org.

Preveo Dragan Pantelić falcon-10@gmx.de.

&underGPL; &underFDL;

&documentation.index;