# Priručnik za KCalc

Bernd
Johanes
Viben
&Bernd.Johannes.Wuebben.mail;
Pamela
Roberts
&Pamela.Roberts.mail;
An Mari
Mafu
&Anne-Marie.Mahfouf.mail;
Dragan
Pantelić

    falcon-10@gmx.de

prevod
2001
2002
2005
2006
Bernd Johanes Viben, Pamela Roberts, An Mari Mafu
&FDLNotice;
13. 5. 2010.
2.7 (KDE 4.5)

KCalc je naučni kalkulator za KDE.

KDE
KCalc
kalkulator

## Uvod

Ovaj dokument opisuje izdanje 2.7 KCalca.

KCalc pruža mnogo više matematičkih funkcija nego što se vidi na prvi pogled. Proučite sekciju o prečicama s tastature i režimima u ovom priručniku da biste saznali više o raspoloživim funkcijama.

U dodatak uobičajenoj funkcionalnosti većine naučnih kalkulatora, KCalc pruža i sledeće mogućnosti vredne isticanja:

- Trigonometrijske funkcije, logičke operacije, i statistička izračunavanja.

- Isecanje i nalepljivanje brojeva sa i na ekran KCalca.

- Stek rezultata, preko koga možete zgodno pozivati prethodne rezultate.

- Možete da podesite boje i font ekrana.

- Možete da podesite tačnost s kojom KCalc računa i broj cifara posle tačke.

- KCalc pruža veliki broj korisnih sveza tastera, koje olakšavaju korišćenje KCalca bez uređaja s pokazivačem.

  Savet: pritiskanjem (i držanjem) tastera Ctrl, videćete za svako dugme pridruženu svezu tastera.

Zabavite se sa KCalcom!

Bernd Johanes Viben

## Upotreba

### Opšta upotreba

Opšta upotreba je jednostavna i slična načinu funkcionisanja većine običnih naučnih kalkulatora, ali zapazite sledeće specijalne mogućnosti KCalca:

Stek rezultata

  Svaki put kad kliknete levim na dugme = ili pritisnete taster Enter ili =, prikazani rezultat biva upisan u KCalcov stek rezultata. Kroz stek rezultata možete se kretati tasterima CtrlZ i CtrlShiftZ.

Funkcija procenta

  Funkcija procenta radi donekle drugačije nego na većini kalkulatora. Međutim, kad se jednom shvati, njena proširena funkcionalnost pokazuje vrlo korisnom. Za detalje pogledajte sekciju o funkciji procenta.

Isecanje i nalepljivanje

  - Prečica CtrlC kopira prikazani broj u klipbord.

  - Prečica CtrlV nalepljuje sadržaj klipborda na ekran, pod uslovom da je pravilan broj u pokretnom zarezu.

  - Još uvek je moguće kopirati i nalepljivati kliktanjem na KCalcov ekran, ali može biti izbačeno iz budućih izdanja.

Napredne funkcije

  Kad prvi put pokrenete KCalc, biće prikazana samo dugmad za osnovne aritmetičke operacije.

  Kroz meni Podešavanje moguće je izabrati režim rada: jednostavan, naučni, statistički ili brojevni sistemi. Imajte u vidu da će se ovi režimi pomalo menjati sa budućim izdanjima KCalca.

Raspored dugmadi

  Mnoga dugmad imaju sekundarni raspored, kako bi se obezbedio lak pristup svim funkcijama KCalca. Kliknite na dugme Shift ili pritisnite prečicu I da učinite sekundarni raspored vidljivim.

### Jednostavni režim

Ovaj režim sadrži samo onu dugmad i funkcije koje su neophodne za osnovna izračunavanja.

Ako želite samo da saberete sve stavke sa fakture, ovaj režim vam može najviše odgovarati.

### Naučni režim

U ovom režimu, leva kolona dugmadi dodeljena je trigonometrijskim funkcijama:

dugmad | funkcija
--- | ---
Hyp | Ulazi u hiperbolički podrežim. Na primer, Hyp Sin daje sinus hiperbolički, sinh.
Sin | Računa sinus.
Shift Sin | Računa inverzni sinus.
Cos | Računa kosinus.
Shift Cos | Računa inverzni kosinus.
Tan | Računa tangens.
Shift Tan | Računa inverzni tangens.
Log | Računa logaritam za osnovu 10.
Shift Log | Računa 10 na x.
Ln | Računa prirodni logaritam (logaritam za osnovu e).
Shift Ln | Računa e na x.

### Statistički režim

U ovom režimu, leva kolona dugmadi dodeljena je statističkim funkcijama:

Najveći deo funkcionalnosti u ovom režimu vrti se oko dugmeta Dat. Spisak brojevnih podataka stvarate tako što unosite brojeve u kalkulator i pritiskate dugme Dat. Na ekranu je dat sekvencijalno rastući broj, koji ukazuje na položaj stavke na spisku podataka. Tradicionalni kalkulator skladišti samo tri vrednosti za statističke funkcije: broj diskretnih stavki na spisku, zbir svih stavki i zbir kvadrata svih stavki. KCalc se ovde razlikuje po tome što zaista skladišti sve diskretne vrednosti, tako da možete izračunati i medijan podataka.

dugmad | funkcija
--- | ---
N | Vraća broj unetih stavki.
Shift N | Prikazuje zbir svih unetih stavki.
Mea | Prikazuje srednju vrednost unetih stavki.
Shift Mea | Prikazuje zbir kvadrata unetih stavki.
σN | Prikazuje standardnu devijaciju (n).
Shift σN | Prikazuje standardnu devijaciju populacije (n-1)
Med | Prikazuje medijan.
Dat | Unosi stavku.
Shift Dat | Briše poslednju unesenu stavku.
CSt | Čisti skladište unesenih stavki.

### Režim brojevnih sistema

Ovaj režim sadrži dugmad i funkcije za binarno, heksadekadno, oktalno i dekadno računanje.

Brojevni sistem birate radio dugmadima na desnoj strani. Na primer, heksadekadni broj unosite tako što izaberete radio dugme Heks., pa unesete cifre, uključujući i slova A do F za brojeve veće od 9. Ako potom želite da vidite broj binarno, samo izaberite Bin..

Može vam odgovarati da vidite pojedinačne bitove, tako što izaberete Uređivanje bitova iz menija Podešavanje.

Ovaj režim daje naredne logičke operatore:

dugmad | funkcija
--- | ---
AND | Dva broja se uvode u logičku konjunkciju.
OR | Dva broja se uvode u logičku disjunkciju.
XOR | Dva broja se uvode u ekskluzivnu logičku disjunkciju.

### Operacije s memorijom

KCalc podržava operacije s memorijom kakve daju standardni kalkulatori, kao i šest mesta za držanje konstanti.

#### Standardne operacije s memorijom

KCalc može da pamti rezultate operacija mesto vas, radi upotrebe u narednim računanjima. Ovim funkcijama pristupate preko dugmadi MR, MS, M+ i MC.

MS

  Dugme MS skladišti u memoriju trenutno prikazani rezultat.

M+

  Dugme M+ dodaje tekući rezultat vrednosti u memoriji. Na primer, ako ste uskladištili 20, a tekući rezultat je 5, po pritisku na ovo dugme memorija će sadržati 25. Ako je memorija prazna, ponaša se kao dugme MS, prosto skladišteći rezultat.

MR

  Dugme MR dobavlja vrednost uskladištenu u memoriji i stavlja je na ekran.

MC

  Dugme MC čisti memoriju.

Ako je vrednost uskladištena u memoriji, na traci stanja se vidi jedno M, pored pokazatelja režima kalkulatora.

#### Konstante

Šest dugmadi za konstante, C1 do C6, vide se samo kada je aktivirana stavka Dugmad konstanti u meniju Podešavanje na traci menija. Dostupna su u naučnom i statističkom režimu.

Za skladištenje broja prikazanog na ekranu KCalca kao jedne od šest konstanti, prvo pritisnite dugme Shift, pa jedno od dugmadi C1 do C6.

Za unošenje vrednosti skladištene pod konstantom u račun, pritisnite željeno dugme (C1 do C6) i odgovarajući broj će se pojaviti na ekranu.

Možete menjati etikete dugmadi konstanti, kako biste lakše zapamtili koje dugme daje koju konstantu. Kliknite desnim dugmetom miša na jedno od dugmadi od C1 do C6, i iskočiće meni u kojem možete izabrati Postavi ime.

Postoje mnoge predefinisane konstante (većinom fizičke) koje se mogu staviti na dugmad C1 do C6, tako što iz iskačućeg menija koji se poziva desnim klikom na dugme konstante izaberete Izaberi sa spiska. Mada se predefinisanim konstantama može pristupiti i preko menija Konstante u traci menija, skladištenje na dugmad konstante je vrlo praktično ako se vrednost često koristi.

### Jednotasterske prečice

Radi jednostavnijeg unosa sa tastature pri računanju, KCalc ima jednotasterske prečice za većinu funkcija. Na primer, unosom `7R` ili `7r` računate recipročnu vrednost od 7 (1/7).

Tokom računanja, uvek možete pritisnuti Ctrl da bi svako dugme pokazalo svoju svezu tastera.

taster | funkcija | napomene
--- | --- | ---
H | Hyp | Hiperboličko, npr. Hyp Sin za sinh.
S | Sin |
C | Cos |
T | Tan |
N | Ln | Logaritam za osnovu e.
L | Log | Logaritam za osnovu 10.
Ctrl-2 | Shift | Druga funkcija za ovo dugme. Na primer, ako želite arcsin otkucajte `Ctrl-2 s` .
\ | +/− | Izvrće znak.
[ | x^2 |
^ | x^y |
! | n! | Faktorijel.
< | Lsh | Levi pomak.
> | Rsh | Desni pomak.
& | AND | Logičko I.
x ili * | × | Množenje.
/ | ÷ | Deljenje.
D | Dat | Unos stavke u statističkom režimu.
| | OR | Logičko ILI. Shift OR daje KSILI.
R | 1/x | Recipročno.
Enter | = |
Return | = |
PageUp | C | Čisti.
Escape | C | Čisti.
PageDown | AC | Čisti sve.
Del | AC | Čisti sve.
Shift+: | Mod | Ostatak pri deljenju.
Alt+1 do Alt+6 | C1 | Poziva vrednost skladištenu u C1 do C6.

## Komentari o specifičnim funkcijama

### Mod i IntDiv

Mod daje ostatak pri deljenju prikazanog broja sa sledećim unesenim brojem.

  `22 Mod 8 =` daje rezultat 6.

  `22.345 Mod 8 =` daje rezultat 6.345.

Shift IntDiv daje celobrojni rezultat deljenja prikazanog broja sa sledećim unesenim brojem.

  `22 Shift IntDiv 8 =` daje rezultat 2.

  `22.345 Shift IntDiv 8 =` takođe daje 2.

### %

Kao zamena za =, dugme % tumači poslednju izvedenu operaciju ovako:

- Ako je krajnji operator + ili -, drugi argument se shvata kao procenat prvog operanda.

- Ako je krajnji operator *, rezultat množenja se deli sa 100.

- Ako je krajnji operator /, daje levi operand kao procenat desnog operanda.

- U svim ostalim slučajevima, % daje isti rezultat kao =.

Primeri:

  `150 + 50 %` daje 225 (150 plus 50 procenata od 150)

  `42 * 3 %` daje 1.26 (42 * 3 / 100)

  `45 / 55 %` daje 81.81... (45 je 81.81... procenata od 55)

### Lsh i Rsh

Lsh pomiče ulevo (množi sa 2) celobrojni deo prikazane vrednosti n puta, gde je n sledeći uneseni broj, i daje celobrojan rezultat (osnova se postavlja na Bin.):

  `10 Lsh 3 =` daje 80 (10 tri puta pomnoženo sa 2).

  `10.345 Lsh 3 =` takođe daje 80.

Rsh pomiče vrednost udesno (celobrojno deli sa 2) n puta.

  `16 Rsh 2 =` daje 4 (16 dvaput podeljeno sa 2).

  `16.999 Rsh 2 =` takođe daje 4.

### Cmp, AND, OR i XOR

Funkcije Cmp, AND i OR izvode bitske logičke operacije, te su smislenije ako je osnova postavljena na Heks., Okt. ili Bin. pre nego na Dek.. U sledećim primerima osnova je postavljena na Bin..

Cmp izvodi jedinični komplement (obrće bitove).

  `101 Cmp` daje 111...111010.

AND izvodi logičko I.

  `101 AND 110 =` daje 100.

OR izvodi logičko ILI.

  `101 OR 110 =` daje 111.

XOR izvodi logičko KSILI (ekskluzivno ILI).

  `101 XOR 110 =` daje 11.

## Pitanja i odgovori

Kako da dobijem e, Ojlerov broj?

Upišite `1 Shift Ln`.

Kako da imam dve fiksne cifre posle tačke?

Pozovite dijalog za podešavanje preko trake menija, Podešavanje Podesi KCalc.... Popunite Postavi decimalnu tačnost i namestite obrtač tako da pokazuje 2.

Šta je sa tačnošću?

Glavni faktor koji određuje tačnost KCalca jeste da li C biblioteka podržava tip long double. Ako podržava, to će se otkriti pri kompilovanju KCalca i upotrebiti kao osnovni tip podataka za predstavljanje brojeva.

Postavite Tačnost u KCalcovom dijalogu za podešavanje tako da gornja računanja rade ispravno. Preporučujemo tačnost 14 ako je osnovni tip podataka u vašoj kopiji KCalca long double, inače 8 do 10.

Veća tačnost ne vodi nužno boljim rezultatima. Poigrajte se malo s tačnošću da biste videli na šta mislimo.

&commands;

## Zasluge i licenca

© na KCalc:

Bernd Johanes Viben, 1996–2000

tim KDE‑a, 2000–2008

- Bernd Johanes Viben &Bernd.Johannes.Wuebben.mail;

- Evan Teran &Evan.Teran.mail;

- Espen Sand &Espen.Sand.mail;

- Kris Hauels &Chris.Howells.mail;

- Aron Dž. Sajgo &Aaron.J.Seigo.mail;

- Čarls Semjuels &Charles.Samuels.mail;

- Dejvid Džonson &David.Johnson.mail;

KCalc je inspirisan programom `xfrmcalc` Martina Bartleta, čiji je motor steka još uvek deo KCalca.

© na dokumentaciju, 2001, 2002, 2005, 2006, 2010:

- Bernd Johanes Viben &Bernd.Johannes.Wuebben.mail;

- Pamela Roberts &Pamela.Roberts.mail;

- Džesika Hol &J.Hall.mail;

- An Mari Mafu &Anne-Marie.Mahfouf.mail;

- Ajke Krumbaher eike.krumbacher@x-eike.de

Preveo Dragan Pantelić falcon-10@gmx.de.

&underFDL; &underGPL;

## Instaliranje

KCalc je deo paketa `kdeutils` projekta KDE, i obično stiže kao deo instalacije KDE‑a. Za više detalja o KDE‑u posetite http://www.kde.org.

### Kompilovanje i instaliranje

&install.intro.documentation; &install.compile.documentation;

### Kako uključiti long double tačnost u KCalcu?

Ako C biblioteka na vašem računaru podržava tip podataka long double, možete uključiti long double tačnost u KCalcu.

Evo šta treba uraditi:

1. Proverite da li je u `config-kcalc.h` definisano `HAVE_LONG_DOUBLE`, tj. potražite red u kojem piše:

       #define HAVE_LONG_DOUBLE 1

   Ako ne možete da nađete takav red, vaš sistem ne podržava tačnost long double po IEEE‑u.

2. Uredite fajlove `kcalctype.h`, `configdlg.cpp`, `kcalc.cpp` i `kcalc_core.cpp` tako da uklonite redove:

       #ifdef HAVE_LONG_DOUBLE
       #undef HAVE_LONG_DOUBLE
       #endif

3. Ponovo kompilujte KCalc.