# Виндоузова дељења

Мајк
Мекбрајд
&Mike.McBride.mail;
Јост
Шенк
&Jost.Schenck.mail;
Драган
Пантелић

    falcon-10@gmx.de

превод
20. 11. 2009.
КДЕ 4.4
КДЕ
Системске поставке
Виндоузова дељења

## Виндоузова дељења

### Увод

У многим малим локалним мрежама мрежним сервисима приступа се кроз протокол СМБ (често под именима „Виндоузова мрежа“, „Виндоузова мрежа за радне групе“ или „ланменаџер“). Преко СМБ‑а можете приступити такозваним „дељењима“ (фасциклама које сервер ставља на располагање), као и штампачима.

КДЕ стиже с уграђеном подршком за протокол СМБ. С обзиром на мрежну прозирност КДЕ‑а, СМБ дељењима можете приступати одакле год и локалним фајловима, на пример у К‑освајачу као менаџеру фајлова или у фајл дијалогу. Да бисте користили СМБ мрежу, треба да снабдете КДЕ неким подацима о њој. Али, не брините, ово је обично једноставно; на пример, свим виндоуз клијентима у мрежи требају и користе исте податке.

За рад протокола СМБ неопходна је правилна инсталација Самбе. Ако је контролор домена НТ, требаће вам Самба издања 2.0 или каснијег. Ако желите приступ дељењима под Виндоузом 2000, издање Самбе мора бити 2.0.7 или касније. Није искључено да раде и нека старија издања, али нису испробана.

### Употреба

Мада се у дивљини могу наћи небезбедне СМБ мреже, које сваком дозвољавају приступ, у начелу се морате аутентификовати да бисте приступили сервисима на СМБ серверу. КДЕ ће за аутентификацију на СМБ домаћинима подразумевано користити податке из поља Подразумевано корисничко име: и Подразумевана лозинка:. Ако подразумевано корисничко име оставите празно, КДЕ ће покушати да приступи СМБ домаћину без корисничког имена; ако и подразумевану лозинку оставите празну, покушаће без лозинке. Ако приступ домаћину с овим поставкама буде одбијен, биће вам затражено корисничко име и лозинка.

Док је удобније када КДЕ складишти вашу СМБ лозинку, такође може бити безбедносни проблем. Ако радите са СМБ‑ом у окружењу где се пази на безбедност, не би требало да складиштите лозинку, већ да је изнова уносите при сваком приступу СМБ домаћину.