# Приручник за Гвенвју

Орелијен
Гато

    aurelien.gateau@free.fr

Кристофер
Мартин

    chrsmrtn@debian.org

Анри
де Валанс

    hdevalence@gmail.com

Зоран
Олујић

    olujicz@gmail.com

превод
2005
Орелијен Гато
2008
Анри де Валанс
21. 8. 2005.
1.2.92

Гвенвју је приказивач слика за КДЕ.

КДЕ
слика
приказивач
уметник
фотографија
слика

## Увод

### Шта је Гвенвју

Гвенвју је брз и једноставан приказивач слика за КДЕ.

Гвенвју ради у три основна режима: преглед, приказ и преко целог екрана. У режиму прегледа крећете се кроз слике на рачунару представљене сличицама, у режиму приказа гледате слике једну по једну, а у режиму преко целог екрана можете имати брзе слајдшоуе.

Учитавањем слика рукује библиотека КуТ, па Гвенвју подржава све формате слика које подржава инсталација КуТ‑а на систему. Гвенвју исправно приказује слике са алфа‑каналом (провидне) као и анимације.

Гвенвју подржава приказивање и уређивање ЕКСИФ коментара у ЈПЕГ сликама, те ЈПЕГ трансформације без губитака попут ротације и одраза у огледалу.

## Сучеље

### Поступци над сликама

Гвенвју има неколико могућности доступних у свим режимима, прегледа, приказа и целог екрана. Гвенвју може да извршава основне измене на сликама.

- Ротирање: ротира слику или улево или удесно, у зависности да ли урадите CtrlR Уређивање Ротирај удесно или CtrlL Уређивање Ротирај улево

- Уређивање У огледалу : рефлектује слику преко вертикалне осе, као одраз у огледалу.

- Уређивање Преврни : рефлектује слику преко хоризонталне осе (поставља је наопачке).

- Уређивање Промени величину : смањује или увећава слику. Имајте на уму да уколико слику увећате, може постати мутна или назубљена.

- Уређивање Опсеци : избаците делове слике које не желите.

### Режим прегледа

У режиму прегледа можете лако да се крећете кроз фајлове и фасцикле. Прозор за преглед приказује сличице слика у тренутној фасцикли, као и у потфасциклама.

Снимак режима прегледа

Надношењем миша над слику позивају се дугмад за ротирање и приказ преко целог екрана. Кликом на слику прелази се у режим приказа. Бочна трака на десној страни подразумевано није присутна, али се може позвати преко F11 Приказ Бочна трака или дугметом Бочна трака. Док је бочна трака укључена, ова иста ставка менија и дугме ће је уклонити. Клизач доле десно омогућава вам да промените величину сличица. Такође, можете филтрирати слике по имену фајла кроз поље на дну лево. Трака алатки (лево) јавља се и у режиму прегледа и у режиму приказа, и садржи најчешће коришћене радње.

- Преглед: пребацује у режим прегледа.

- Приказ: пребацује у режим приказа.

- Цео екран: пребацује у режим преко целог екрана.

- Иди на претходну слику: кликом на ово дугме одлазите на претходну слику у фасцикли.

- Иди на следећу слику: кликом на ово дугме одлазите на следећу слику у фасцикли.

- Ротирај улево, Ротирај удесно: као што је објашњено у поступцима над сликама.

- Бочна трака: приказује или сакрива бочну траку (десно) са подацима о тренутној слици.

### Режим приказа

У режиму приказа гледа се слика по слика. На дну се налази трака сличица, којом се померате кроз слике у тренутној фасцикли. Трака сличица се може минимизовати кликом на истоимено дугме; наредни клик обнавља траку.

Снимак режима приказа

Клизач на дну десно управља увеличањем слике. Дугмад Уклопи величину и Стварна величина одмах поред клизача увеличања дају два преподешена нивоа увеличања. Дугме Уклопи величину увеличава тренутну слику тако да се уклопи у величину прозора, а Стварна величина поставља на стварну величину у пикселима.

Гвенвју можете покренути директно у режиму приказа из контекстног менија неког другог програма (нпр. опција Отвори помоћу) или из командне линије са сликом као аргументом.

### Режим целог екрана

Режим целог екрана приказује слајдшоу слика. Приступате му кликом на дугме које се појави када наднесете показивач миша над сличицу у режиму прегледа, кликом на дугме Цео екран на траци алатки, или помоћу CtrlShiftF Приказ Преко целог екрана .

Снимак режима целог екрана

Горња трака ће се аутоматски сакрити. Да би се приказала, само померите показивач миша на врх екрана, и тада се неће сакрити све док показивач стоји над њом. Већина дугмади на траци иста су као и она на траци алатки у режимима прегледа или приказа, осим дугмета Напусти цео екран, које вас враћа у прозор Гвенвјуа, Покрени слајдшоу/Заустави слајдшоу, и Подеси режим целог екрана које позива мали дијалог поставки у којем лако и брзо можете подесити слајдшоу. Контроле за слајдшоу су:

- Клизач Интервал: одређује колико дуго ће Гвенвју показивати једну слику пре него што пређе на следећу.

- Уколико је кућица Понављање попуњена, када слајдшоу дође до краја наставиће од почетка уместо да се заустави.

- Уколико је кућица Насумично попуњена, слике ће се приказивати насумичним уместо азбучним редоследом.

Такође у горњој траци је и област која показује друге слике у тренутној фасцикли. Слика на коју се кликне биће приказана.

## Савети

### Коришћење миша

#### Панирање мишем

- Док држите лево дугме миша над сликом можете је клизати.

- Точкић миша ће клизати слику нагоре и надоле.

#### Увеличавање мишем

- Кликом на средње дугме миша укључује се и искључује аутоматско увеличавање слике.

- Док држите тастер Ctrl, слику можете увеличавати и умањивати точкићем миша или левим кликом (увеличавање) и десним кликом (умањивање).

- Точкић миша уз држање тастера Alt клизаће слику водоравно.

#### Прегледање мишем

- Када сте у режиму прегледања, кликните на слику да се пребаците у режим приказа и детаљније је погледате.

- У режиму прегледа, точкић миша клиза нагоре и надоле подручје сличица.

- Уколико је опција Понашање точкића миша: под Подешавање Подеси Гвенвју... постављена на Прегледање, обртањем точкића миша у режиму приказа померате се кроз слике у фасцикли.

### Свезе тастера

Гвенвју долази са низом пречица са тастатуре, које се све могу погледати и променити избором Подешавање Подеси пречице.... У прозорима фајлова и фасцикли нормално функционишу све стандардне КДЕ пречице, осим ако их ручно не промените.

Неке од најкориснијих подразумеваних пречица:

- Space: приказује следећу слику у фасцикли.

- Backspace: приказује претходну слику у фасцикли.

- Altгоре: пребацује у родитељску фасциклу тренутне фасцикле.

- CtrlShiftF: пребацује преко целог екрана.

- Esc: излази са целог екрана.

- CtrlM: приказује или сакрива траку менија.

- CtrlB: приказује или сакрива траку сличица.

- F11: приказује или сакрива бочну траку.

- F6: омогућава уређивање траке локације, тако да можете непосредно унети путању до фајла. Стандардну траку локације можете вратити кликом на стрелицу са десне стране.

- CtrlR: ротира слику удесно.

- CtrlL: ротира слику улево.

- CtrlS: уписује све измене учињене над сликом.

- Delete: Премешта слику у смеће.

- ShiftDelete: трајно брише слику са диска. Пазите, ова радња се не може опозвати.

- CtrlP: штампа слику.

- CtrlO: отвара слику путем стандардног дијалога за избор фајлова.